SET ปิดเช้าบวก 5.30 จุด ADVANC ซื้อ-ขายสูงสุด 766.02 พันลบ.
SET ปิดตลาดเช้าบวก 5.30 จุด หรือ 0.35% มาที่ 1,527.77 จุด มูลค่าซื้อขายที่ 13,421.71 ล้านบาท ADVANC ซื้อ-ขายสูงสุด 766.02 พันลบ.
30 เม.ย. 2558

ผู้สื่อข่าวรายงานว่า ตลาดหุ้นไทยดัชนี SET ปิดตลาดช่วงเช้า (30 เม.ย.) บวก 5.30 จุด หรือ 0.35% มาที่ 1,527.77 จุด สูงสุดที่ 1,531.50 จุด ต่ำสุดที่ 1,531.50 จุด มูลค่าซื้อขายที่ 13,421.71 ล้านบาท
นายธนเดช รังษีธนานนท์ ผุ้อำนวยการฝ่ายวิเคราะห์หลักทรัพย์ บล.กรุงศรี เปิดเผยถึงตลาดหุ้นไทยเช้านี้เป็นการรีบาวด์ทางเทคนิคหลังจากปรับตัวลงไปหลายวัน โดยปัจจัยในประเทศยังไม่ดีเท่าที่ควร เนื่องจากรับแรงกดดันจากเศรษฐกิจที่อ่อนแอ แม้ว่าจะมีการลดอัตราดอกเบี้ยแต่มีผลกับบาง Sector เท่านั้นโดยกลุ่มแบงก์ได้รับผลกระทบดังกล่าว และยังมีการปรับลดเป้าประมาณการตัวเลข GDP ของไทยลง
อย่างไรก็ตามหุ้นในกลุ่มพลังงานได้รับปัจจัยบวกจากราคาน้ำมันที่ปรับตัวขึ้น ส่วนหุ้น Domestic play เป็นแค่การรีบาวด์เท่านั้น ทั้งนี้ตลาดบ้านเราจะหยุดทำการติดกัน 5 วัน จึงทำให้บรรยากาศการลงทุนคงจะไม่แตกต่างจากช่วงวันสงกรานต์
ด้านตลาดหุ้นอื่นในภูมิภาคส่วนใหญ่อยู่ในแดนลบ สะท้อนเศรษฐกิจที่ย่ำแย่ โดยตัวเลข GDP ของสหรัฐออกมาอ่อนแอเป็นผลเชิงลบพอควร แต่อีกด้านหนึ่งทำให้คลายกังวลการปรับขึ้นอัตราดอกเบี้ยของสหรัฐ
แนวโน้มการลงทุนบ่ายนี้ คาดว่าตลาดจะแกว่งตัวขึ้นกับหุ้นกลุ่มพลังงาน แต่ถ้ายืนไม่ได้ SET อาจมีโอกาสปรับตัวลง พร้อมให้แนวรับ 1,510 จุด ส่วนแนวต้าน 1,535-1,540 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
ADVANC มูลค่าการซื้อขาย 766,019 ล้านบาท ปิดที่ 5.65 บาท เพิ่มขึ้น 3.00
PTTGC มูลค่าการซื้อขาย 693,311 ล้านบาท ปิดที่ 64.25 บาท เพิ่มขึ้น 1.25
PTT มูลค่าการซื้อขาย 627,593 ล้านบาท ปิดที่ 359.00 บาท เพิ่มขึ้น 6.00
KTB มูลค่าการซื้อขาย 572,399 ล้านบาท ปิดที่ 20.00 บาท ไม่เปลี่ยนแปลง
SCB มูลค่าการซื้อขาย 553,007 ล้านบาท ปิดที่ 160.00 บาท ลดลง 0.50